Praktiske Notitser. 



Ved 



Alb. Klöcker. 



I det efterfølgende gengiver jeg forskellige praktiske 

 Meddelelser, som jeg antager vil have Interesse for Samlere. 

 Det er min Hensigt for Fremtiden saa vidt mulig i hvert 

 Hefte at give en saadan Oversigt over, hvad der fremkommer 

 paa dette Omraade i de Tidsskrifter, der staar til min Raadighed. 



Et Samleglas med Cyankalium laver v. Eothenburg 

 saaledes: I et Glas lægges Cyankalium i Stykker paa Bunden 

 og Mellemrummene udfyldes med Silke- eller Filtrerpapir, 

 som stikkes ned ved Hjælp af en Træpind. Af Filtrerpapir, 

 som er lagt flere Gange sammen, klippes en Skive, lidt 

 større end Glassets Omfang, og anbringes ovenpaa Cyanka- 

 liumet, det fastgøres til Glassets Væg med Segllak*), Med 

 saadanne «tørre« Glas har Forf. høstet gode Erfaringer. 

 (Efter »Entom. Zeitschr.«, XVII, 1903, Nr. 1). 



Kraftigere Virkning af Cyankalium- Gibs skal man 

 opnaa paa følgende af Dr. Rich. Eder angivne Maade: 

 1 Rumfang Gibs og 2 Rumfang Savsmuld af Bøgetræ blandes 

 med Cyankalium og Vand i Glassets Bund. Massen bliver 

 derved ikke saa haard som med Gibs, Cyankalium og Vand 

 alene og er temlig pores; tillige vedligeholdes en ringe 

 Mængde Fugtighed i Glasset, som gør, at Dyrene deri i 

 lang Tid holder sig bløde. Blaasyreudviklingen er i saa- 

 danne Glas mere intensiv, idet den i Savsmuldet indeholdte 

 Træeddikesyre frigør større Mængder Blaasyre end Luftens 

 Kulsyre alene formaar. (Entom. Zeitschr. XXI, 1907, Nr. 10). 



1) En Schellakopløsning synes at være lettere at anvende. 



Ref. 



